Република Србија

Аутономна Покрајина Војводина

Општина Бечеј

СКУПШТИНА ОПШТИНЕ БЕЧЕЈ

КОМИСИЈА ЗА КАДРОВСКА,

АДМИНИСТРАТИВНА ПИТАЊА

И РАДНЕ ОДНОСЕ

Број: I 06-39/2021

Дана: 22.03.2021. године

Б Е Ч Е Ј

На основу члана 55. и 60. Пословника Скупштине општине Бечеј („Службени лист Општине Бечеј“ бр. 6/2013 –пречишћен текст, 4/2014, 15/2014, 23/2019 и 24/2020), Комисија за кадровска, административна питања и радне односе, са седнице одржане дана 22.03.2021. године, подноси Скупштини општине Бечеј

**И З В Е Ш Т А Ј**

**И**

**П Р Е Д Л А Ж Е**

да Скупштина општине Бечеј донесе Решење о измени Решења о образовању Комисије за спровођење поступака отуђења, размене и давања у закуп грађевинског земљишта, како је наведено у предлогу решења које се налази у прилогу овог Извештаја.

**О б р а з л о ж е њ е**

Дана 11.02.2021. године Скупштина општине Бечеј је донела Решење о образовању Комисије за спровођење потупака отуђења, размене и давање у закуп грађевинског земљишта којим је за секретара комисије именована Душица Давидов, дипломирани правник, која је у време именовања обављала послове начелнице Одељења за имовинске правне- послове општинске управе Општине Бечеј. Дана 01.03.2021. године именована је премештена на посао шефа одсека за општу управи при одељењу за општу управу и друштвене делатности из тог разлога достављен је предлог за њено разрешење.

Скупштина општине Бечеј је дана 31.08.2015. године донела Одлуку о изменама и допунама Одлуке о отуђењу и давању у закуп грађевинског земљишта, којом је прописано да Скупштина општине Бечеј на предлог Комисије за кадровска, административна питања и радне односе образује комисију за спровођење поступка јавног надметања, поступка прикупљања понуда јавним огласом и поступка непосредне погодбе ради отуђења, размене и давања у закуп грађевинског земљишта у јавној својини општине Бечеј.

Комисија за кадровска, административна питања и радне односе предлаже Скупштини општине Бечеј да донесе решење о измени Решења о образовању Комисије за спровођење поступака отуђења, размене и давања у закуп грађевинског земљишта и да за секретара комисије именује Василију Стевановић, дипломираног правника.

За известиоца поводом овог извештаја одређује се мр Ненад Томашевић, председник комисије.

**ПРЕДСЕДАВАЈУЋИ КОМИСИЈЕ**

Ференц Тот

**ПРЕДЛОГ**

На основу члана 12. став 2. Статута општине Бечеј („Службени лист општине Бечеј“, 5/19) и члана 11. Одлуке о отуђењу и давању у закуп грађевинског земљишта („Службени лист општине Бечеј“ број 9/2010, 8/2015, 20/2016, 4/2017, 19/2017 и 3/2018), Скупштина општине Бечеј је, на \_\_\_\_\_ седници одржаној дана \_\_\_\_\_\_\_\_\_\_\_\_. године, донела

**Р Е Ш Е Њ Е о измени решења**

**о образовању Комисије за спровођење поступака отуђења, размене и давања у закуп грађевинског земљишта**

**I**

ДУШИЦА ДАВИДОВ, разрешава се дужности секретара Комисије.

**II**

За секретара Комисије именује се ВАСИЛИЈА СТЕВАНОВИЋ, дипломирани правник.

**III**

Ово решење објавити у „Службеном листу општине Бечеј“.

**О б р а з л о ж е њ е**

Дана 11.02.2021. године Скупштина општине Бечеј је донела Решење о образовању Комисије за спровођење потупака отуђења, размене и давање у закуп грађевинског земљишта којим је за секретара комисије именована Душица Давидов, дипломирани правник, која је у време именовања обављала послове начелнице Одељења за имовинске правне- послове општинске управе Општине Бечеј. Дана 01.03.2021. године именована је премештена на посао шефа одсека за општу управи при одељењу за општу управу и друштвене делатности из тог разлога достављен је предлог за њено разрешење.

Скупштина општине Бечеј је дана 31.08.2015. године донела Одлуку о изменама и допунама Одлуке о отуђењу и давању у закуп грађевинског земљишта, којом је прописано да Скупштина општине Бечеј на предлог Комисије за кадровска, административна питања и радне односе образује комисију за спровођење поступка јавног надметања, поступка прикупљања понуда јавним огласом и поступка непосредне погодбе ради отуђења, размене и давања у закуп грађевинског земљишта у јавној својини општине Бечеј.

Комисија за кадровска, административна питања и радне односе предложила је Скупштини општине Бечеј да донесе решење о измени Решења о образовању Комисије за спровођење поступака отуђења, размене и давања у закуп грађевинског земљишта и да за секретара комисије именује Василију Стевановић, дипломираног правника.

Скупштина општине Бечеј је прихватила предлог Комисије за кадровска, административна питања и радне односе и на основу члана 12. став 2. Статута општине Бечеј и члана 11. Одлуке о отуђењу и давању у закуп грађевинског земљишта донела решење као у диспозитиву.

Република Србија

Аутономна Покрајина Војводина

Општина Бечеј ПРЕДСЕДНИК СКУПШТИНЕ

СКУПШТИНА ОПШТИНЕ БЕЧЕЈ Игор Киш

Број: I \_\_\_\_\_\_\_\_\_

Дана: \_\_\_\_\_\_.2021. године

Б Е Ч Е Ј